**Bod č. 10.3**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 15.02.2018

**Žiadosť o odkúpenie časti pozemku – Romana a Richard Jusko**

**Predkladateľ : Materiál obsahuje:** 1. návrh uznesenia

Mgr. Helga Csalavová, v.r. 2. dôvodovú správu

vedúca majetkovo-právneho oddelenia 3. žiadosť – p. Jusko, Jusková

 4. informatívna kópia z mapy

 5. čiastočný výpis z LV č. 2783

 6. výpis z LV č. 72

 7. čestné prehlásenie 2x

 8. GP č. 118-02/2017

 9. výkres z projektu a fotografia

**Vypracovala :**

Renata Mištinová, referent majetkovo-právneho oddelenia

**Návrh uznesenia :**

**Mestské zastupiteľstvo v Stupave :**

**s c h v a ľ u j e** uzatvorenie kúpnej zmluvy na časť o výmere 5 m2 z pozemku parcely reg. „C“KN
č. 770/1, druh pozemku zastavané plochy a nádvoria, o celkovej výmere 3010 m2, v k. ú. Stupava, zapísaný na LV č. 2783 vo vlastníctve Mesta Stupava, podľa geometrického plánu č. 118-02/2017, vyhotoveného Ing. Peter Sládek, so sídlom Ostredková 3231/4, 821 02, zo dňa 14.01.2018, overeného Okresným úradom Malacky, katastrálnym odborom dňa 24.01.2018 pod. č. 30/2018, ako novovytvorený pozemok parcela reg. „C“KN č. 770/8 druh pozemku zastavané plochy a nádvoria o výmere 5 m2, ako prípad hodný osobitného zreteľa v súlade s ustanovením § 9a ods.8, písm. e) zákona č. 138/1991 Zb. o majetku obcí v znení neskorších predpisov, Romane a Richardovi Juskovým za kúpnu cenu 70,00 €/m2.

Dôvod hodný osobitného zreteľa : predmetná časť pozemku tvorí časť pozemku prislúchajúceho k rodinnému domu s dvorom a záhradou, kde sa v súčasnosti nachádza vstupná brána na pozemok žiadateľov.

**Dôvodová správa**

 Na Mestský úrad v Stupave bola doručená žiadosť Romany a Richarda Juskových o odkúpenie časti pozemku parcely reg. „C“KN č. 770/1, o výmere 6 m2, druh pozemku zastavané plochy a nádvoria, o celkovej výmere 13010 m2, v katastrálnom území Stupava, zapísaného na LV č. 2783, vo vlastníctve mesta Stupava.

 Ako dôvod žiadosti o odkúpenie časti pozemku žiadatelia uvádzajú, že predmetná časť pozemku tvorí časť areálu rodinného domu s dvorom a záhradou a momentálne sa tam nachádza vstupná brána na pozemok.

 Materiál bol predložený dňa 04.09.2017 na rokovanie **Komisie majetkovej a legislatívno-právnej**, ktorá Uznesením 043.04.09.2017.KMaLP **odporučila MsZ schváliť** predaj časti predmetného pozemku s odporúčanou kúpnou cenou 70,00 €/m2.

 Materiál bol dňa 11.09.2017 predložený na rokovanie Mestskej rady v Stupave, ktorá **odporučila MsZ materiál schváliť** s odporúčanou kúpnou cenou 70,00 €/m2.

 Mestské zastupiteľstvo v Stupave na svojom zasadnutí dňa 21.09.2017 Uznesením č. 232/2017 **stiahlo z rokovania** Mestského zastupiteľstva Žiadosť o odkúpenie časti pozemku parcely reg. „C“KN
č. 770/1 v k.ú. Stupava.

 Materiál bol opätovne predložený dňa 19.10.2017 na rokovanie **Komisie majetkovej a legislatívno-právnej**, ktorá Uznesením 064.19.10.2017.KMaLP, **odporučila MsZ vyhovieť** žiadosti žiadateľov s podmienkou premiestnenia elektromeru na vlastné náklady žiadateľov s tým, že odporúčaná cena za odkúpenie pozemku je 70,00 €/m2.

 Mestská rada dňa 30.10.2017 materiál neprerokovala z dôvodu, že **nebola uznášaniaschopná**.

 Mestské zastupiteľstvo v Stupave dňa 09.11.2017 Uznesením č. 287/2017 **vyhlásilo časť pozemku** parcely reg. „C“KN č. 770/1, o výmere 6 m2, druh pozemku zastavané plochy a nádvoria, v k.ú. Stupava, zapísané na LV č. 2783 za **prebytočný majetok** a schválilo zámer predať časť pozemku parcely reg. „C“KN č. 770/1, o výmere 6 m2, druh pozemku zastavané plochy a nádvoria, zapísaný na LV č. 2783 v k.ú. Stupava, ako prípad hodný osobitného zreteľa Romane a Richardovi Juskovým za kúpnu cenu 70,00 €/m2.

 Zámer odpredať majetok ako prípad hodný osobitného zreteľa v zmysle § 9a ods.8, písm. e) zákona č. 138/1991 Zb. o majetku obcí v znení neskorších predpisov bol zverejnený dňa 22.11.2017 na webovej stránke a úradne tabuli mesta Stupava.

 Žiadatelia doložili geometrický plán č. 118-02/2017 na zameranie časti pozemku, ktorú majú záujem odkúpiť.

 K svojej žiadosti doplnili výkres z projektu k stavebnému povoleniu, so zakreslením parkovacieho státia, ktoré je podmienkou vydania stavebného povolenia k rodinnému domu. Ďalej žiadatelia doplnili fotografiu so zobrazením elektromeru na susednom dome. Pôvodne žiadal vlastník susedného domu preloženie tohto elektromeru za účelom prístupu v budúcnosti, v prípade, že by žiadatelia vybudovali na odkúpenej časti pozemku od mesta múr alebo oplotenie.

 Keďže na pozemku bude vybudované parkovacie státie prístupné z verejnej komunikácie, vlastník susedného domu písomne vyhlásil, že netrvá na preložení elektromeru. Toto vyhlásenie, ako aj vyhlásenie žiadateľov je doplnené k žiadosti o odkúpenie pozemku. Na základe uvedeného je predmetný materiál predložený k rokovaniu Mestskej rady.

 Mestská rada svojim uznesením zo dňa 05.02.2018 **odporučila** MsZ tento materiál schváliť.